Tekovské Lužany

Tekovské Lužany, hungare Nagysalló estas vilaĝo en Slovakio, en Regiono Nitra, en distrikto Levice. La historia slovaka nomo estis Tekovské Šarluhy.
eta|dekstra|400ra|Tekovské Lužany situas en la plej griza regiono
eta|dekstra|300ra|Katolika preĝejo de Tekovské Lužany
eta|dekstra|300ra|Batalmonumento de Tekovské Lužany
eta|dekstra|300ra|Panoramo al preĝejo de Tekovské Lužany
 Areo: 44 km²
 Supermara alteco: 156 m
 Loĝantaro: 2930
 Poŝtkodo: 935 41
 Aŭtokodo: LV
 Telefonprefikso: 36

 Situo 
Ĝi situas je 25 km sudokcidente de Levice, parte sur ebenaĵo, parte sur deklivoj, laŭ ĉefvojo Nové Zámky-Šahy, laŭ fervojo Levice-Štúrovo. En 1965, al la vilaĝo aliĝis vilaĝoj Hulvínky kaj Tekovské Lužianky.

 Historio 
Oni mencias ĝin unuafoje en 1156 kiel Surlou, kiu signifas hungare serpo. En 1508 la komunumo iĝis kampurbo. La turkoj en 1561 bruldetruis la vilaĝon. Ekde 1662 la urbeto rajtis aranĝi foiron. Tie okazis grava batalo de la hungara liberecbatalo de 1848-1849. János Damjanich tie venkis la 19-an de aprilo 1849 super la aŭstroj, gvidata de marŝalo Wohlgemuth kaj defendanta la linion de rivero Nitra. En 1910 loĝis tie 2588 da homoj, (plejparte hungaroj). Ĝis 1919 ili apartenis al Bars, al distrikto de Léva, poste al Ĉeĥoslovakio. Inter 1938-1945 la vilaĝoj rehungariĝis. La unua Arbitracio de Vieno deklaris, ke tiuj komunumoj, kie la hungaroj vivas en majoritato, apartenu al Hungario. Post la 2-a mondmilito la hungaroj estis senrajtaj laŭ Dekretoj de Beneš. En 2001 loĝis tie 2926 da homoj (1771 slovakoj, 1035 hungaroj).

 Vidindaĵoj 
 baroka katolika preĝejo omaĝe al Stefano la 1-a (Hungario) de 1740
 baroka kolono pri Sankta Triunuo de 1755
 monumento pri la batalo de 1876
 kalvinana preĝejo de 1784, turo alkonstruiĝis en 1886
 renesanca kastelo el la 17-a jarcento, en 1927 novklasikismiĝis.

 Ĝemelkomunumo 
  Bátaszék, Hungario

 Famulo 
Tie naskiĝis la 20-an de marto 1895 Endre Dudich (zoologo), fama esploristo de bestaro de Baradla-kaverno.

Kategorio:Municipoj en distrikto Levice